
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1439 

20 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 11025/29.12.2003 Κοινής Από¬ 
φασης των Υπουργών Οικονομίας και Οικονομικών - 
Ανάπτυξης - Πολιτισμού (Φ.Ε.Κ. 1951/30.12.2003 

τεύχος Β'). 1 

Χορήγηση αμοιβής. 2 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Κ.Υ. και στις περιφερεια¬ 
κές του Υπηρεσίες του Ο.Π.Α.Δ. 3 

Καθιέρωση Υπερωριακής απασχόλησης μονίμων 
υπαλλήλων του Υπουργείου Ανάπτυξης για το διά¬ 
στημα έως 31.12.2004. 4 

Συγκρότηση του Γ' Πρωτοβάθμιου Υπηρεσιακού Συμ¬ 
βουλίου του ΙΚΑ-ΕΤΑΜ. 5 


ΑΠΟΦΑΣΕΙ Σ 

Αριθ.οικ.2/50110/0025 ( 1 ) 

Ανάκληση της υπ’ αριθμ. 11025/29.12.2003 Κοινής Απόφα¬ 
σης των Υπουργών Οικονομίας και Οικονομικών - Ανά¬ 
πτυξης - Πολιτισμού (Φ.Ε.Κ. 1951/30.12.2003τεύχος Β'). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΑΝΑΠΛΗΡΩΤΗΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/1985 (ΦΕΚ 137 Α'), όπως 
ισχύει. 

2) Τις διατάξεις της υπ’ αριθμ. 133/24.3.2004 απόφασης 
του Πρωθυπουργού και Υπουργού Πολιτισμού περί ανά¬ 
θεσης άσκησης αρμοδιοτήτων στην Αναπληρωτή Υπουρ¬ 
γό Πολιτισμού Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη (Φ.Ε.Κ. 
527/24.3.2004 τεύχος Β' και 558/2.4.2004τεύχος Β'). 

3) Τις διατάξεις της παραγράφου 12 του άρθρου 7 του 
Ν. 3207/2003 «Ρύθμιση Θεμάτων Ολυμπιακής Προετοι¬ 
μασίας και άλλες διατάξεις» (Φ.Ε.Κ. 302/Α724.12.2003). 

4) Τις διατάξεις των άρθρων 5 έως 7 του Ν. 3049/2002 
«Αποκρατικοποίηση επιχειρήσεων του Δημοσίου και άλ¬ 
λες διατάξεις» (Φ.Ε.Κ. 212/Α ). 


5) Τις διατάξεις του άρθρου 13 του Ν. 2638/1996 «Σύ¬ 
σταση εταιρειών για την οργάνωση καλλιτεχνικών εκδη¬ 
λώσεων για τη διαχείριση της περιουσίας του Ε.Ο.Τ., σύ¬ 
σταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον τουρισμό» (Φ.Ε.Κ. 198 Α'), 
όπως αντικαταστάθηκε με την παράγραφο 6 του άρθρου 
9του Ν. 2837/2000 (Φ.Ε.Κ. 178/Α'). 

6) Το υπ’ αριθμ. 9572/29.12.2003 έγγραφο του Γενικού 
Γραμματέα Ολυμπιακών Αγώνων ως προς το κόστος κα¬ 
τασκευής (συμπεριλαμβανομένου του κόστους μελετών 
και απαλλοτριώσεων) και ολυμπιακών έργων του Ολυ¬ 
μπιακού Κέντρου Ιστιοπλοΐας Αγίου Κοσμά και του Ολυ¬ 
μπιακού Κέντρου Ραδιοτηλεόρασης (ΙΒΟ - ΙηΙθΓπαίίοπαΙ 
ΒΐΌ3άθ33ΐίΠ9 ΟθπΙθγ). 

7) Το από 29.12.2003 έγγραφο του Υπουργείου Οικονο¬ 
μίας και Οικονομικών ως προς τον τρόπο προσδιορισμού 
του ανταλλάγματος για τις διαλαμβανόμενες στην παρα¬ 
κάτω αναφερόμενη Κοινή Υπουργική Απόφαση παραχω¬ 
ρήσεις ακινήτων περιουσιακών στοιχείων. 

8) Την υπ’ αριθμ. 11025/29.12.2003 Κοινή Απόφαση των 
Υπουργών Οικονομίας και Οικονομικών, Ανάπτυξης και 
Πολιτισμού (Φ.Ε.Κ. 1951/30.12.2003 τεύχος Β'), με την 
οποία παραχωρήθηκαν από το Ελληνικό Δημόσιο στην 
ανώνυμη εταιρεία με την επωνυμία «Ελληνικά Τουριστικά 
Ακίνητα Ανώνυμη Εταιρεία», έναντι ανταλλάγματος και με 
τους αναφερόμενους στην Απόφαση αυτή κατ’ ιδίαν 
όρους και προθεσμίες, ακίνητα περιουσιακά στοιχεία αυ¬ 
τού. 

9) Το γεγονός ότι η πιο πάνω Εταιρεία «ελληνικά Τουρι¬ 
στικά Ακίνητα Ανώνυμη Εταιρεία» δεν τήρησε τον όρο 
(παράγραφο) υπ’ αριθμόν 5 της παραπάνω υπ’ αριθμ. 
11025/29.12.2003 Κοινής Υπουργικής Απόφασης, όπως 
προκύπτει από το αριθμ. 2/49319/0025/9.9.2004 έγγρα¬ 
φο του Γενικού Λογιστηρίου του Κράτους και, επομένως, 
η Απόφαση αυτή απέβαλε την ισχύ της και έτσι δεν ολο¬ 
κληρώθηκαν οι προβλεπόμενες σ’ αυτή παραχωρήσεις 
ακινήτων περιουσιακών στοιχείων του Ελληνικού Δημο¬ 
σίου. 

10) Το γεγονός ότι οι άνω αποκλειστικές προθεσμίες 
που τάχθηκαν με την παραπάνω Κοινή Υπουργική Απόφα¬ 
ση δεν έχουν παραταθεί με νεότερη σχετική απόφαση των 
αυτών Υπουργών. 

11) Την υπ’ αριθμ. 419/2004 γνωμοδότηση του Νομικού 
Συμβουλίου του Κράτους/Α2 Τμήμα Διακοπών, η οποία 

έγινε αποδεκτή από την Αναπληρωτή Υπουργό Πολιτι¬ 
σμού. 

12) Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαλούμε την υπ’ αριθμ. 11025/29.12.2003 Κοινή 
Απόφαση των Υπουργών Οικονομίας και Οικονομικών, 
Ανάπτυξης και Πολιτισμού (Φ.Ε.Κ. 1951/30.12.2003 τεύ¬ 
χος Β'), διότι δεντηρήθηκαν οι όροι (παράγραφοι) υπ’ αρ. 
5 και 6 της ίδιας Απόφασης, με συνέπεια η Απόφαση αυτή 
να αποβάλειτην ισχύ της και έτσι να μην ολοκληρωθούν 
οι προβλεπόμενες σ’ αυτή παραχωρήσεις ακινήτων περι¬ 
ουσιακών στοιχείων του Δημοσίου προς την παραπάνω 
ανώνυμη Εταιρεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 

ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΦΑΝΗ ΠΑΛΛΗ - ΠΕΤΡΑΔΙΑ 

-♦- 

Αριθ. 2/45388/0022 (2) 

Χορήγηση αμοιβής 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 του Ν.1558/1985 (ΦΕΚ 
137Α/1985) «Κυβέρνηση και Κυβερνητικά Όργανα», όπως 
συμπληρώθηκαν με τις όμοιες του άρθρου 27 του Ν. 
2081/1992 και αντικαταστάθηκαν με τις όμοιες του άρ¬ 
θρου 1 του Ν. 2469/1997. 

2. Τις διατάξεις του άρθρου 10 του Ν.3205/2003 (ΦΕΚ 
297/Α72003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και Αντιστοίχων της 
Ελληνικής Αστυνομίας, του Πυροσβεστικού καιΛιμενικού 
Σώματος και άλλες συναφείς διατάξεις». 

3. Το Π.Δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201 /Α'). 

4. Την υπ’ αριθμ.43373/20.8.2004 Απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΦΕΚ 1279/Β/20.8.2004), με την οποία ανατέθηκαν καθή¬ 
κοντα αυξημένης ευθύνης, λόγω φύσεως της εργασίας 
τους, στους υπαλλήλους των Δ/νσεων Υγείας, Κτηνιατρι¬ 
κής, Αγροτικής Ανάπτυξης, Εμπορίου, των Υπηρεσιών 
Πολιτικής Προστασίας και των συναφών εμπλεκομένων 
υπηρεσιών της Νομαρχιακής Αυτοδιοίκησης Αθηνών- 
Πειραιώς (Νομαρχιακά Διαμερίσματα Αθηνών και Πειραι¬ 
ώς) , της Νομαρχίας Δυτικής Αττικής, της Νομαρχίας Ανα¬ 
τολικής Αττικής, και των Νομαρχιακών Αυτοδιοικήσεων 
Θεσσαλονίκης, Μαγνησίας, Αχαιός και Ηρακλείου, προ- 
κειμένου να εξυπηρετηθούν οι ανάγκες προετοιμασίας 
και διεξαγωγής των Ολυμπιακών και Παραολυμπιακών 
Αγώνων 2004, για το χρονικό διάστημα από 1.8.2004 έως 
31.10.2004. 


5. Την αναγκαιότητα της απασχόλησης των ανωτέρω 
υπαλλήλων από 1.8.2004 έως 31.10.2004 και του καθορι¬ 
σμού του ύψους της αμοιβής για την εργασία που παρέ¬ 
χουν αυτοί για το εν λόγω χρονικό διάστημα. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 1.500.000€ που θα 
βαρύνει τον κρατικό προϋπολογισμό οικονομικού έτους 
2004, αποφασίζουμε: 

1. Διαπιστώνουμε την αναγκαιότητα παροχής εργασίας 
επί τρίμηνο, λόγω φύσεως της εργασίας τους , και πέραν 
των συνήθων καθηκόντων τους, στους υπαλλήλους των 
Δ/νσεων Υγείας, Κτηνιατρικής, Αγροτικής Ανάπτυξης, 
Εμπορίου, των Υπηρεσιών Πολιτικής Προστασίας και των 
συναφών εμπλεκομένων υπηρεσιών της Νομαρχιακής 
Αυτοδιοίκησης Αθηνών-Πειραιώς (Νομαρχιακά Διαμερί¬ 
σματα Αθηνών και Πειραιώς), της Νομαρχίας Δυτικής Ατ¬ 
τικής, της Νομαρχίας Ανατολικής Αττικής, και των Νο¬ 
μαρχιακών Αυτοδιοικήσεων Θεσσαλονίκης, Μαγνησίας, 
Αχαΐας και Ηρακλείου, προκειμένου να εξυπηρετηθούν οι 
ανάγκες προετοιμασίας και διεξαγωγής των Ολυμπιακών 
και Παραολυμπιακών Αγώνων 2004, για το χρονικό διά¬ 
στημα από 1.8.2004 έως 31.10.2004. 

2. Καθορίζουμε το ύψος της πρόσθετης αμοιβής ως 
εξής για κάθε απασχολούμενο υπάλληλο: 

Α) 2.500,00€ συνολικάγια κάθε υπάλληλο κατηγορίας 
Π.Ε. 

Β) 2.200,00 € συνολικάγια κάθε υπάλληλο κατηγορίας 
Τ.Ε. 

Γ) 2.000,00€ συνολικά για κάθε υπάλληλο κατηγορίας 
Δ.Ε. και 

Δ) 2.000,00€ συνολικάγια κάθε υπάλληλο κατηγορίας 
Υ.Ε. 

3. Η πρόσθετη αμοιβή θα καταβληθεί εφόσον βεβαιωθεί 
η προσφορά πραγματικής εργασίας από τους οικείους 
Νομάρχες. 

4. Η συνολική δαπάνη που θα απαιτηθεί για την αποζη¬ 
μίωση των ανωτέρω υπαλλήλων θα ανέλθει στο ύψος του 
1,500.000€ ,θα βαρύνει τον κρατικό προϋπολογισμό και 
θα κατανεμηθεί στους δικαιούχους ύστερα από σχετικό 
έγγραφο του ΥΠ.ΕΣ.Δ.Δ.Α. 

5. Η ισχύς της παρούσας αρχίζει από 1.8.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 2/44889/0022 (3) 

Έγκριση ωρών υπερωριακής απασχόλησης υπαλλήλων 
που υπηρετούν στην Κ.Υ. και στις περιφερειακές του 
Υπηρεσίες του Ο.Π.Α.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 2768/1999 ΦΕΚ 273/Α/1999). 

2. Τις διατάξεις του Π.Δ/τος 52/01 (ΦΕΚ 41/Α/2001). 

3. Το υπ’ αριθμ. 123/2.6.2004πρακτικόΔ.Σ. του Ο.Π.Α.Δ. 

4. Την ανάγκη υπερωριακής απασχόλησης των υπαλλή- 
λωντου Ο.Π.Α.Δ. λόγω αυξημένων υπηρεσιακών αναγκών. 

5. Την υπ’ αριθμ.2/80345/0004/8.11.1999 Κ.Υ.Α. περί 
μεταβιβάσεως της εξουσίας υπογραφής, σύμφωνα με το 
αρ. 7παρ. 1 του Ν. 1943/1991. 

6. Τις διατάξεις του αρ.16 του Ν 3205/2003 (ΦΕΚ 
297/Α/23.12.2003). 

7. Την αρ. 2/40508/0004/23.7.2004 απόφαση του Υφυ¬ 
πουργού Οικονομικών για μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουργού» 
στον Γενικό Γραμματέα Δημοσιονομικής Πολιτικής. 

8. Το γεγονός ότι από την απόφαση αυτή προκαλείται 
δαπάνη ύψους οκτακόσιων χιλιάδων ευρώ (800.000,0€ ) 
περίπου που θα καλυφθεί από τις πιστώσεις του προϋπο¬ 
λογισμού του Ο.Π.Α.Δ., τρέχοντος οικονομικού έτους και 
ειδικότερα του Φ.0200, ΚΑΕ 0261, αποφασίζουμε: 

Εγκρίνουμε την υπερωριακή απασχόληση τωντετρακο- 
σίων (400) μόνιμων υπαλλήλων περίπου, που υπηρετούν 
στην Κεντρική Υπηρεσία του Ο.Π.Α.Δ. καθώς και στις πε¬ 
ριφερειακές του Υπηρεσίες και θα απασχοληθούν από 
τον χρόνο της θέσης της παρούσας απόφασης σε ισχύ 
έως την 31.12.2004 μέχρι διακόσιες πενήντα (250) ώρες ο 
καθένας, για υπερωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως απαραίτητη για τους εξής λόγους: 

1. Είναι σε εξέλιξη ακόμη η διαδικασία μετάταξης των 
διαπιστωμένων υπαλλήλων στον Ο.Π.Α.Δ. και στις 
Υ.Π.Α.Δ. με συνέπεια α)την τήρηση φακέλων των υπαλ¬ 
λήλων που μετατάσσονται στον Οργανισμό, β) την ανά¬ 
ληψη της μισθοδοσίας των μεταταγμένων υπαλλήλων 
από τον Ο.Π.Α.Δ., ενώ πριν γινόταν από τις Υπηρεσίες 
στις οποίες ανήκαν οργανικά. Προβλέπεται ότι μέχρι τέ¬ 
λος του έτους θα μεταταγούν αρκετοί ακόμα υπάλληλοι, 
των οποίων η τήρηση φακέλων και μισθοδοσίας θα γίνε¬ 
ται από τον Οργανισμό. 

2. Οι υπηρεσίες των Υ.Π.Α.Δ. βρίσκονται στην αναζήτη¬ 
ση κτιρίων για μεταστέγαση με συνέπεια τον πρόσθετο 
φόρτο εργασίας που συνεπάγεται η μετακόμιση. 

3. Γιατην έγκαιρη πληρωμή των νοσηλίων στα Νοσοκο¬ 
μεία του Εξωτερικού και την εξόφληση δαπανών από τα 
έντυπα της Ε.Ε. 

4. Επίσης από 1.1.2004 ο Οργανισμός ανέλαβε την πλη¬ 
ρωμή των δαπανών νοσηλείας φαρμακευτικής, Ιατρικής, 
Οδοντιατρικής περίθαλψης, παρακλινικών εξετάσεων, 
περίθαλψης σε Νοσηλευτικά Ιδρύματα και κλινικές Ιδιωτι¬ 
κού Δικαίου, όπως επίσης καιτα έξοδα κηδείαςτων ασφα- 
λισμένωντου Δημοσίου και των μελών τους. 

5. Για την απόδοση νοσηλίων εξωτερικού προηγουμέ¬ 
νου χρόνου κατά την προώθησή τους στην Υ.Δ.Ε. 

6. Γ ια την μεταβίβαση πιστώσεων στις Υ.Δ.Ε. 

7. Κατάρτιση απολογισμού για τα έτη 2002 και 2003. 

8. Τήρηση Ενιαίου Μητρώου Ασφαλισμένων του Δημο¬ 
σίου (ΕΜΑΔ) και έλεγχο απογραφικών δελτίων. 

9. Την χορήγηση της Ευρωπαϊκής κάρτας Κοινωνικής 
Ασφάλισης. 

Η δαπάνη πού προκύπτει από την ανωτέρω υπερωρια- 
κή απασχόληση δεν υπερβαίνειτο ύψος της εγκεκριμένης 
πίστωσης του προϋπολογισμού έτους 2004. 

Η υπερωριακή απασχόληση των υπαλλήλων θα πραγ¬ 
ματοποιείται από Δευτέρα έως και Παρασκευή και κατά 
τις ώρες από 15:00 - 21:00. 

Η κατανομή των παραπάνω εγκριθεισομένων ωρών ανά 
συνεργείο, υπερωριακής απασχόλησης θα γίνει με από¬ 


φαση του Γεν. Δ/ντή του Ο.Π.Α.Δ., στην οποία θα προσ¬ 
διορίζεται και το ακριβές αντικείμενο των εργασιών που 
θα εκτελεσθούν. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται ο Γ εν. Δ/ντής για την Κεντρική Υπηρεσία και οι 
Προϊστάμενοι των Υ.Π.Α.Δ. για τις Περιφερειακές Υπηρε¬ 
σίες. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και την 
εκτέλεση των αντίστοιχων εργασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν την δημοσίευσή 
της. 

Αθήνα, 14 Σεπτεμβρίου 2004 
Οι Γ ενικοί Γ ραμματείς 

Δημοσιονομικής πολιτικής Υπουργείου Υπουργείου Υγείας 

Οικονομίας και Οικονομικών και Κοινωνικής Αλληεγγύης 
Γ. ΚΟΥΡΗΣ ΠΑΣΧ. ΜΠΟΥΧΩΡΗΣ 

-♦- 

Αριθ. Δ13/Φ678/15943 (4) 

Καθιέρωση Υπερωριακής απασχόλησης μονίμων υπαλ¬ 
λήλων του Υπουργείου Ανάπτυξης για το διάστημα 
έως 31.12.2004. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 16 του Ν.3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου,Ν.Π.Δ.Δ. και Ο.Τ.Α, μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας,του Πυροσβεστικού και Λιμενικού Σώματος και 
άλλες συναφείς διατάξεις». 

2. Το Π.Δ. 27/1.2.1996 «Περί συγχώνευσης των 
Υπουργείων Τουρισμού,Βιομηχανίας Ενέργειας-Τεχνο- 
λογίας και Εμπορίου στο Υπουργείο Ανάπτυξης» (ΦΕΚ 
19/Α/ 1.2.1996) όπως τροποποιήθηκε με το Π.Δ. 
122/2004 ΦΕΚ 85/Α/2004 «Ανασύσταση του Υπουργείου 
Τουρισμού». 

3. Την ανάγκη υπερωριακής απασχόλησης υπαλλήλων 
προκειμένου να ανταποκριθούν στις αυξημένες και έκτα¬ 
κτες υπηρεσιακές υποχρεώσεις τους και ειδικώτερα: 

- Αξιολόγηση και έγκριση προγραμμάτων του ΙΓΜΕ των 
ετών2000,2001,2002,2003,2004 και 2005 που από αβελ¬ 
τηρία του προηγουμένου Δ.Σ. του ΙΓΜΕ δεν είχαν υπο¬ 
βληθεί. 

- Έκδοση αποφάσεων Κανονιστικού περιεχομένου που 
προβλέπει ο νέος νόμος 3175/2003. 

- Τροποποίηση Κανονισμού Μεταλλευτικών και Λατομι¬ 
κών Εργσιών, με σκοπό την ενσωμάτωση οδηγιών Ε.Ε. 

- Έκδοση προδιαγραφών για την εκπόνηση διαχειριστι¬ 
κών μελετών διασυνοριακών υδάτων στα πλαίσια του 
προγράμματος ΙΝΤΕΒΕΟ, (έκτατη εργασία). 

- Την προετοιμασία τροποποιήσεων Ν .3054/2002. 

- Την Οργάνωση ελέγχου συστήματος τήρησης αποθε¬ 
μάτων καυσίμων. 

- Την απελευθέρωση αγοράς Ηλεκτρικής ενέργειας. 

-Τις Νομοθετικές και κανονιστικές ρυθμίσεις για την ορ¬ 
γάνωση συστήματος έκδοσης και ελέγχου εγγυήσεων 
προέλευσης ανανεώσιμης ενέργειας. 

- Κατάταξη - αξιολόγηση προσωπικού (Προϊστάμενοι 
Τμημάτων-Διευθύνσεων) βάση του Ν.3260/2004. 

- Εγκατάσταση καιΛειτουργία Ηλεκτρονικού Πρωτοκόλλου. 

- Εκκαθάριση και Ηλεκτρονική αποτύπωση Μητρώου εν 
ενεργεία υπαλλήλων ΥΠΑΝ, καθώς και αρχείου συνταξι¬ 
ούχων υπαλλήλων ΥΠΑΝ. 

- Εγκατάσταση συστήματος Ηλεκτρονικού Ευρετηρίου 
υπαλλήλων στην υποδοχή του ΥΠΑΝ. 

- Εκκαθάριση αρχείων. 

- Καταγραφή εγγράφων για τα Γενικά Αρχεία του Κρά¬ 
τους και διαχωρισμός Αρχείων για καταστροφή. 

- Ηλεκτρονική αποτύπωση Ερωτήσεων, Αναφορών Κοι¬ 
νοβουλευτικού. 

- Ελέγχου αρμοδιότητος ΥΠΑΝ. 

-Συγκέντρωση Νομοθεσίας Διεύθυνσης, επικαιροποίη- 
ση και κωδικοποίηση. 

4. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των 216.000 ευ¬ 
ρώ σε βάρος του φορέα 35/120 του ΚΑΕ 0511 στον οποίο 
υπάρχει εγγεγραμμένη πίστωση, αποφασίζουμε: 

1. Εγκρίνουμε την υπερωριακή απασχόληση μέχρι 60 
μονίμων υπαλλήλωντουΥπουργείου Ανάπτυξης και μέχρι 
60 ώρες ανά υπάλληλο για το χρονικό διάστημα μέχρι 
31.12.2004. 

2. Με νεώτερη απόφαση του Υπουργού Ανάπτυξης θα 
ορισθούν οι υπάλληλοι που θα απασχοληθούν υπερωριακά. 

3. Οι καταστάσεις πληρωμής θα συνταχθούν από το Β 
τμήμα της Οικονομικής Δ/νσης τουΥπουργείου Ανάπτυ¬ 
ξης μετά από σχετικές βεβαιώσεις των Προϊσταμένων 
των Δ/νσεων στις οποίες απασχολούνται υπερωριακά οι 
Υπάλληλοί τους. 

Οι Προϊστάμενοι των Αυτοτελών Τμημάτων θα βεβαιώ¬ 
σουν τις υπερωρίες των υφισταμένων τους. 

Οι Προϊστάμενοι ΕΜΝΕ και ΕΜΒΕ θα βεβαιώσουν τις 
υπερωρίες των υφισταμένων τους. 

Τις υπερωρίες των Διευθυντών και των Προϊσταμένων, 
Αυτοτελών Τμημάτων, ΕΜΝΕ και ΕΜΒΕ θα βεβαιώσει ο 
Γ ενικός Γ ραμματέας. 

4. Η δαπάνη θα βαρύνη τον προϋπολογισμό των εξόδων 
οικονομικού έτους 2004 του Υπουργείου Ανάπτυξης 
Φ35/120 ΚΑΕ 0511 και μέσα στα πλαίσια των εγκεκριμέ¬ 
νων πιστώσεων. 

Η απόφαση αυτή η οποία ισχύει ένα (1) μήνα πριν τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2004 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Φ. 10021/οικ.23460/1520 (5) 

Συγκρότηση του Γ Πρωτοβάθμιου Υπηρεσιακού 
Συμβουλίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 .Τις διατάξεις: 

α. Των άρθρων 9 και 11 παρ. 5 και 7 του Ν.3260/2004 
(ΦΕΚΙδΙΑ'). 


β. Τις οργανικές διατάξεις του ΙΚΑ-ΕΤΑΜ (Π.Δ. 
266/1989, οπώς τροποποιήθηκε με το Π.Δ. 154/1991, 
363/1992, 120/2001 και 302/2002). 

γ. Της παραγράφου Β4του άρθρου 40 του Ν. 1884/1990 
(ΦΕΚ81 Α ). 

δ. Του άρθρου 6του Ν.2839/2000 (ΦΕΚ 196 Α ). 

ε. Την υπ’ αριθμ. Φ.555/οικ.386/31.3.1999 (ΦΕΚ 348/ 
τ.Β'/13.4.1999) απόφαση σύστασης του ΕΎπηρεσιακού 
Συμβουλίου του ΙΚΑ. 

στ. Τις διατάξεις του Π.Δ. 121/2004 (ΦΕΚ 84 τ.Α') «Διο¬ 
ρισμός Υπουργών και Υφυπουργών». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη γ σε βάρος του προϋπολογι- 
σμούτου Ι.Κ.Α., ούτε του Κρατικού Προϋπολογισμού, για¬ 
τί το Υπηρεσιακό Συμβούλιο έχει ήδη συσταθεί και θα λει¬ 
τουργεί σύμφωνά με την παρούσα συγκρότηση με 
ισάριθμα μέλη, αποφασίζουμε: 

1. Συγκροτούμε στο ΙΚΑ-ΕΤΑΜ το Γ πενταμελές Υπηρε¬ 
σιακό Συμβούλιο αρμόδιο για όλο το Υγειονομικό προσω¬ 
πικό του Ιδρύματος, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στο νομό Αττικής, με τους 
αναπληρωτές τους. Ένα (1) τουλάχιστον από τα τακτικά 
μέλη και ένα (1) από τα αναπληρωματικά θα είναι διαφο¬ 
ρετικού φύλλου από τα λοιπά, εφόσον υπάρχει και έχει τις 
νόμιμες προϋποθέσεις. 

β. Δύο (2) αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα, υπό στοιχεία α', τακτικά μέλη της παρ. 1 ορίζονται 
από το οικείο Διοικητικό Συμβούλιο, από υπαλλήλους που 
πληρούν τις προϋποθέσεις να επιλεγούν ως προϊστάμε¬ 
νοι διευθύνσεων σύμφωνα με τις διατάξεις του άρθρου 11 
του Ν.3260/2004. 

3. Τα υπό στοιχείο α', αναπληρωματικά μέλη της παρ. 1 
της παρούσης, ορίζονται από το οικείο Διοικητικό Συμ¬ 
βούλιο από υπαλλήλους που έχουν επιλεγεί ως προϊστά¬ 
μενοι διευθύνσεων. 

4. Με την απόφαση ορισμού των μελών του Υπηρεσια¬ 
κού Συμβουλίου, ορίζεται ως Π ρόεδρος ένα (1) από τα τα¬ 
κτικά μέλη με αναπληρωτή του, επίσης ένα (1) από τα μέ¬ 
λη αυτά. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γ ραμματέας του Γ Υπηρεσιακού Συμβουλίου του ΙΚΑ 
ορίζεται υπάλληλος με βαθμό τουλάχιστον Γ, με αναπληρω¬ 
τή του υπάλληλο του ιδίου βαθμού της οικείας υπηρεσίας. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την προ’ηη εφαρμογή του νόμου αυτού, 
η θητεία των μελών του Υπηρεσιακού Συμβουλίου, λήγει 
στις 31.12.2006. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσωπών των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιοοτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




